Document ID: 32008D0224

A TANÁCS HATÁROZATA
(2008. február 18.)
a légi szolgáltatások bizonyos kérdéseiről az Európai Közösség, valamint Grúzia kormánya, a Libanoni Köztársaság, a Maldív Köztársaság, a Moldovai Köztársaság, a Szingapúri Köztársaság kormánya, illetve az Uruguayi Keleti Köztársaság között létrejött megállapodásokat a Bolgár Köztársaságnak és Romániának az Európai Unióhoz való csatlakozására tekintettel módosító jegyzőkönyvek megkötéséről
(2008/224/EK)
AZ EURÓPAI UNIÓ TANÁCSA,
tekintettel az Európai Közösséget létrehozó szerződésre és különösen annak 80. cikke (2) bekezdésére, a 300. cikk (2) bekezdése első albekezdésének első mondatával, valamint a 300. cikk (3) bekezdése első albekezdésével összefüggésben,
tekintettel a 2005. évi csatlakozási okmányra és különösen annak 6. cikke (2) bekezdésére,
tekintettel a Bizottság javaslatára,
tekintettel az Európai Parlament véleményére (1),
mivel:
(1)
A Bolgár Köztársaság 1995. január 19-én, Románia pedig 1996. március 26-án írt alá kétoldalú légiszolgáltatási megállapodást Grúziával.
(2)
Az Európai Közösség és Grúzia kormánya között a légi szolgáltatások bizonyos kérdéseiről létrejött megállapodást (2)2006. május 3-án Brüsszelben írták alá.
(3)
A Bolgár Köztársaság 1967. február 17-én, Románia pedig 1967. február 25-én írt alá kétoldalú légiszolgáltatási megállapodást a Libanoni Köztársasággal.
(4)
Az Európai Közösség és a Libanoni Köztársaság között a légi szolgáltatások bizonyos kérdéseiről létrejött megállapodást (3)2006. július 7-én Bejrútban írták alá.
(5)
A Bolgár Köztársaság és a Maldív Köztársaság 2006. augusztus 13-án Maléban írt alá kétoldalú légiszolgáltatási megállapodást.
(6)
Az Európai Közösség és a Maldív Köztársaság között a légi szolgáltatások bizonyos kérdéseiről létrejött megállapodást (4)2006. szeptember 21-én Brüsszelben írták alá.
(7)
A Bolgár Köztársaság 1996. április 17-én, Románia pedig 1993. június 28-án írt alá kétoldalú légiszolgáltatási megállapodást a Moldovai Köztársasággal.
(8)
Az Európai Közösség és a Moldovai Köztársaság között a légi szolgáltatások bizonyos kérdéseiről létrejött megállapodást (5)2006. április 11-én Brüsszelben írták alá.
(9)
A Bolgár Köztársaság 1969. november 28-án, Románia pedig 1978. január 11-én írt alá kétoldalú légiszolgáltatási megállapodást a Szingapúri Köztársasággal.
(10)
Az Európai Közösség és a Szingapúri Köztársaság kormánya között a légi szolgáltatások bizonyos kérdéseiről létrejött megállapodást (6)2006. június 9-én Luxembourgban írták alá.
(11)
Románia és az Uruguayi Keleti Köztársaság 1996. május 31-én Bukarestben írt alá kétoldalú légiszolgáltatási megállapodást.
(12)
Az Európai Közösség és az Uruguayi Keleti Köztársaság között a légi szolgáltatások bizonyos kérdéseiről létrejött megállapodást (7)2006. november 3-án Montevideóban írták alá.
(13)
A 2005. évi csatlakozási szerződést 2005. április 25-én Luxembourgban írták alá, és az 2007. január 1-jén lépett hatályba.
(14)
A két új tagállam csatlakozására való tekintettel a fent említett valamennyi, az Európai Közösség és az egyes államok közötti megállapodás I. és II. mellékletét jegyzőkönyvvel szükséges módosítani.
(15)
Az erre irányuló tárgyalásokat a Bizottság a Tanács által 2003. június 5-én adott tárgyalási felhatalmazás alapján folytatta le.
(16)
Következésképpen a Közösség nevében ezeket a jegyzőkönyveket el kell fogadni,
A KÖVETKEZŐKÉPPEN HATÁROZOTT:
1. cikk
A Tanács jóváhagyja a Közösség nevében az alábbi megállapodásokat:
-
az Európai Közösség és Grúzia kormánya között a légi szolgáltatások bizonyos kérdéseiről létrejött megállapodást módosító jegyzőkönyv,
-
az Európai Közösség és a Libanoni Köztársaság között a légi szolgáltatások bizonyos kérdéseiről létrejött megállapodást módosító jegyzőkönyv,
-
az Európai Közösség és a Maldív Köztársaság között a légi szolgáltatások bizonyos kérdéseiről létrejött megállapodást módosító jegyzőkönyv,
-
az Európai Közösség és a Moldovai Köztársaság között a légi szolgáltatások bizonyos kérdéseiről létrejött megállapodást módosító jegyzőkönyv,
-
az Európai Közösség és a Szingapúri Köztársaság kormánya között a légi szolgáltatások bizonyos kérdéseiről létrejött megállapodást módosító jegyzőkönyv,
-
az Európai Közösség és az Uruguayi Keleti Köztársaság között a légi szolgáltatások bizonyos kérdéseiről létrejött megállapodást módosító jegyzőkönyv.
A jegyzőkönyvek szövegét csatolták e határozathoz.
2. cikk
A Tanács elnöke a közösség nevében megteszi a jegyzőkönyvek 3. cikkében előírt értesítést.
Kelt Brüsszelben, 2008. február 18-án.

Labels: 8
18
15
5